MAKRO-CPALL ควงคู่บวกแรง รับข่าวยกเลิกซื้อ “เมโทร อินเดีย”
MAKRO-CPALL ควงคู่บวกแรง รับข่าวยกเลิกซื้อ “เมโทร แคช แอนด์ แคร์รี อินเดีย" มูลค่าลงทุนราว 3.7 หมื่นล้านบาท เบื้องต้นไม่ต้องแบกต้นทุน-ภาระหนี้ เพื่อนำเงินมาลงทุน
MAKRO-CPALL ควงคู่บวกแรง รับข่าวยกเลิกซื้อ “เมโทร แคช แอนด์ แคร์รี อินเดีย" มูลค่าลงทุนราว 3.7 หมื่นล้านบาท
10 ต.ค. 2565

ผู้สื่อข่าวรายงานว่าวันนี้(10 ต.ค.65) ราคาหุ้น MAKRO และ CPALL ปรับตัวขึ้นแรง โดยหุ้นบริษัท สยามแม็คโคร จำกัด (มหาชน) หรือ MAKRO  ณ เวลา 15:47 น. อยู่ที่ระดับ 35.75 บาท บวก 2.75 บาท หรือ 8.33% สูงสุดที่ระดับ 35.75 บาท ต่ำสุดที่ระดับ 32.25 บาท ด้วยมูลค่าการซื้อขาย 493.06ล้านบาท
ส่วนราคาหุ้น บริษัท ซีพี ออลล์ จำกัด (มหาชน) หรือ CPALL ณ เวลา 15:50 น. อยู่ที่ระดับ 56.00 บาท บวก 2.25 บาท หรือ 4.19% สูงสุดที่ระดับ 56.25 บาท ต่ำสุดที่ระดับ 53.00 บาท ด้วยมูลค่าการซื้อขาย 2.19 พันล้านบาท
ด้านผู้สื่อข่าวรายงาน อ้างอิงแหล่งข่าววงการบริษัทหลักทรัพย์ระบุว่า เครือเจริญโภคภัณฑ์หรือ CP Group เตรียมประกาศยกเลิกการเข้าซื้อกิจการบริษัทเมโทร แคช แอนด์ แคร์รี อินเดีย ( Metro Cash and Carry India) ซึ่งประกอบธุรกิจค้าส่งสินค้าในประเทศอินเดีย ในวงเงิน 8 หมื่นล้านรูปี มูลค่าลงทุนประมาณ 1 พันล้านเหรียญสหรัฐฯ หรือราว 3.7 หมื่นล้านบาท
ทั้งนี้ หากมีความคืบหน้าเพิ่มเติมทาง “ข่าวหุ้นอ่อนไลน์ธุรกิจ” จะเสนอข้อมูลช่วงถัดไป